Gərək (Molla Pənah Vaqif)
Bulud zülflü, ay qabaqlı gözəlin, 
Duruban başma dolanmaq gərək.
Bir evdə ki, belə gözəl olmaya,
O ev bərbad olub talanmaq gərək.

Əndamı ağ gərək, sinəsi mərmər, 
Siyah zülfu qamətinə bərabər, 
Qoynu içi guya müşklə ənbər, 
Basdığı torpağı yalanmaq gərək.

Sərxoş durub saraymdan baxanda, 
Ağ gərdənə həmayillər taxanda, 
Gözə sürmə, qaşa vəsmə yaxanda 
Canım eşq oduna qalanmaq gərək.

Çıxa sarayından canlar alan tək, 
Xişmə gələ cəh-cəh qəhri olan tək, 
Şahmar zülfü dal gərdəndə ilan tək, 
Hərdəm təıpənəndə bulanmaq gərək.

Vaqif, sənin işin müdam ah olsun, 
Səg rəqibin ömrü qoy kütah olsun. 
Həmdəmsiz kimsənə əgər şah olsun, 
Gədadır o kimsə, dilənmək gərək.
XVIII əsrin qoşmaları